recursal/SuperWikiNEXT-32B huggingface dataset:
**அருள்மிகு கபாலீஸ்வரர் கலை அறிவியல் கல்லூரி** என்பது, இந்தியா தீபகற்பத்தின் தமிழ்நாடு மாநிலத்தில் சென்னை, கொளத்தூர் நகரில் அமைந்துள்ள ஒரு 'கலை மற்றும் அறிவியல் கல்லூரி' ஆகும். சமீபத்தில், தமிழ்நாடு இந்து சமய அறநிலையத் துறை சார்பில், தொடங்கப்பட்டுள்ள பத்து கலை மற்றும் அறிவியல் கல்லூரிகளில் இதுவும் ஒன்று. 2021 ஆம் ஆண்டு மட்டும் (இக்கல்லூரி ஆரம்பிக்கப்பட்ட ஆண்டு) இக்கல்லூரியில் சேர்ந்த மாணவ, மாணவிகளுக்கு அவர்களுக்கான கல்விக் கட்டணம் மற்றும் அவர்களுக்குக் கல்வி உபகரணங்கள் இலவசம். இக்கல்லூரி, மயிலாப்பூர் கபாலீஸ்வரர் கோயில் நிர்வாகத்தின் கீழ் இயங்குகிறது.

அமைவிடம்
--------

இக்கல்லூரி, சென்னையின் கொளத்தூர் நகரில் பெரம்பூர் செங்குன்றம் சாலையில் அமைந்துள்ள எவர்வின் பள்ளி வளாகத்தில் தற்காலிகமாக ஆரம்பிக்கப்பட்டுள்ளது. நிரந்தரமாக, அதே பகுதியைச் சார்ந்த சோமநாத சுவாமி கோயிலுக்குச் சொந்தமான சுமார் 5 ஏக்கர் நிலப்பரப்பில் கட்டடங்கள் கட்டப்பட்டு மாற்றப்படும் என்று அறிவிக்கப்பட்டுள்ளது.
இக்கல்லூரியின் புவியியல் ஆள்கூறுகள்: 13.125580°N 80.220235°E.

போக்குவரத்து
------------

### சாலைப் போக்குவரத்து

இக்கல்லூரி, பெரம்பூர் - செங்குன்றம் சாலையில் அமைந்துள்ளது. அருகிலேயே கொளத்தூர் பேருந்து நிறுத்தம்; சுமார் ஒரு கி.மீ. தூரத்திலேயே நான்கு சாலைகள் சந்திப்பான, 'ரெட்டேரி சந்திப்பு' அமைந்துள்ளது.

### தொடருந்து போக்குவரத்து

அருகிலுள்ள வில்லிவாக்கம் தொடருந்து நிலையம் (2 கி.மீ.), பெரம்பூர் லோகோ வொர்க்ஸ் தொடருந்து நிலையம், பெரம்பூர் கேரேஜ் வொர்க்ஸ், பெரம்பூர் தொடருந்து நிலையம் போன்றவற்றினால் தொலைவில் உள்ள ஊர்களின் மாணவ, மாணவியர் பயன் பெறுகின்றனர்.

### வான்வழிப் போக்குவரத்து

சென்னை பன்னாட்டு வானூர்தி நிலையம் இங்கிருந்து சுமார் 20 கி.மீ. தொலைவில் உள்ளது.

பயனடையும் ஊர்கள்
----------------

அருகிலுள்ள ஊர்களான கொளத்தூர், பெரவள்ளூர், திரு. வி. க. நகர், பெரியார் நகர், பூம்புகார் நகர், பொன்னியம்மன்மேடு, ஜவஹர் நகர், செம்பியம், பெரம்பூர் மற்றும் அருகிலுள்ள சிற்றூர்களில் வாழும் மாணவ, மாணவிகளுக்கு மிகவும் பயனுள்ளதாக அமைந்துள்ளது. இப்பகுதியில் வேறு கல்லூரி ஏதுமில்லை என்பது குறிப்பிடத்தக்கது.

பாடப்பிரிவுகள்
--------------

பி.காம். பி.பி.ஏ. பி.சி.ஏ. பி.எஸ்சி. கணினி அறிவியல் ஆகிய நான்கு பிரிவுகளில் இளநிலைப் பட்டப் படிப்புகள் தொடங்கப்பட்டுள்ளன.

வசதிகள்
-------

இக்கல்லூரியில் கல்லூரி முதல்வர் நிர்வாக அறை, ஏழு வகுப்பறைகள், பேராசிரியர் அறைகள், இரண்டு கணினி ஆய்வகங்கள், ஒரு நூலகம்
, பணியாளர்கள் அறை, கழிவறைகள் ஆகியவை உருவாக்கப்பட்டுள்ளன. ஒன்பது உதவிப் பேராசிரியர்கள், ஒரு நூலகர், ஓர் உடற்பயிற்சி ஆசிரியர் ஆகியோர் பணியில் அமர்த்தப்பட்டுள்ளனர்.

மேற்கோள்கள்
-----------

1. ↑  "நடப்பு கல்வியாண்டில் அரசு தொடங்கியுள்ள அறநிலையத்துறை கல்லூரிகளுக்கு பெயர் அறிவிப்பு". *Puthiyathalaimurai*. .
2. ↑  "கொளத்தூரில் அருள்மிகு கபாலீஸ்வரர் கலை, அறிவியல் கல்லூரியை முதல்வர் மு.க.ஸ்டாலின் தொடங்கி வைத்தார்!!". *Dinakaran*. .
3. ↑  "கபாலீசுவரர் கல்லூரி: உதவிப் பேராசிரியர்களுக்கு பணிநியமன ஆணைகளை வழங்கிய ஸ்டாலின்". *Dinamani*. .
**பரதவர்**, **பரவர்** அல்லது **பரதர்** என்போர் தமிழகத்திலும் மற்றும் இலங்கையிலும் வாழுகின்ற ஓர் இனக்குழுவினர் ஆவர். இவர்கள் முத்துராஜா சமூகத்தின் ஒரு பிரிவைச் சார்ந்தவர்கள். முத்துக்குளித்தல், மீன் பிடித்தல், சங்கறுத்தல், உப்பு விளைத்தல் போன்றவை இவர்களின் தொழில்கள். கடல் சார்ந்த தொழிலில் ஈடுபடும் இவர்கள் பண்டைய காலங்களில் மன்னர்களாகவும் போர் வீரர்களாக அரசு படைகளில் பணியாற்றினர்.[] பல சங்க இலக்கியங்கள் இவர்கள் புகழைப் பாடுகின்றன. பல்வேறு கல்வெட்டுகள் மற்றும் சங்க இலக்கிய நூல்கள் இந்தப் பரதவர்களின் சிறப்பை உரைக்கின்றன. பதினைந்தாம் நூற்றாண்டின் இடைப்பகுதியில் இவர்கள் இசுலாமியர்களால் ஒடுக்கப்பட்டு பின் கிறிஸ்தவ மறையைத் தழுவினர்.

வாழும் பகுதிகள்
---------------

**பரதவர்**, பரவர், அல்லது பரதர் என்ற சாதிப் பெயருடைய மக்கள் தமிழகத்தில் பல இடங்களில் காணப்பட்டாலும் திருநெல்வேலி,இராமநாதபுரம்,தூத்துக்குடி மற்றும் கன்னியாகுமரி ஆகிய தென் மாவட்டங்களில் அதிக அளவில் உள்ளனர். இலங்கையில் இவர்கள் தனி இனக்குழுவாகப் பதிவு செய்யப்பட்டுள்ளனர். இந்தச் சமூகத்தினர் முழுவதுமாகக் கத்தோலிக்கத்தைத் தழுவியிருந்தாலும் ஒரு சில இடங்களில் இந்து பரதவர்களும் உள்ளார்கள்.[]

சமூகப் பிரமுகர்கள்[]
--------------------

* சந்திரபாபு - திரைப்பட நடிகர்
* ஜே. எல். பி. ரோச் விக்டோரியா - இந்திய தேசிய காங்கிரசு கட்சியைச் சேர்ந்த அரசியல்வாதி
* ஐ. எக்ஸ். பெரைரா -  முன்னாள் இலங்கைத் தொழில்துறை அமைச்சர்
* கே. ஆர். நாராயணன் - முன்னாள் இந்திய குடியரசுத் தலைவர்
* டிமிட்ரி மாஸ்கரேஞாஸ் - இலங்கைத் தமிழ் இங்கிலாந்து துடுப்பாட்டக்காரர்

உசாத்துணை
---------

* நெய்தல் நில மன்னர்கள், கலாநிதி ஏ.எஸ்.சோசை, விரிவுரையாளர் - யாழ் பல்கலைக்கழகம்

மேற்கோள்கள்
-----------

வெளி இணைப்புகள்
---------------

* பரதர் சமுதாய வலைப்பூ
* சென்னை பரவர் நலச் சங்க இணையதளம் பரணிடப்பட்டது 2011-09-22 at the வந்தவழி இயந்திரம்
**அரும்பொருள் விளக்க நிகண்டு**  என்னும் நூல் தமிழ்ச்சொற்களின் பொருள்வளம் காட்டும் நிகண்டு நூல்களில் ஒன்று. இதன் ஆசிரியர் அருமருந்தைய தேசிகர். இவர் திருச்செந்தூரில் வாழ்ந்தவர்.

நூலின் அமைதி
------------

இது தமிழ்ச் சொற்களை எதுகை-நெறியில் அடுக்கிக்கொண்டு பொருளை விளக்கிக் காட்டுகிறது. விளக்கம் அறுசீர்க் கழிநெடிலடி ஆசிரிய விருத்தம் என்னும் பா நடையில் உள்ளது. இதில் 19 பிரிவுகள் உள்ளன. ஒன்பது பாடல்களைக் கொண்ட பாயிரம் ஒரு பகுதி. பின்னர் 18 மெய்யெழுத்துக்களுக்கும் 18 பகுதி. ஆக மொத்தம் 19 பகுதி. மேலும் அனுபந்தம் 1, 2, 3, பிழைதிருத்தம் என்னும் நான்கு பகுதிகளும் இதில் உள்ளன. 

இதன் பதிப்பாசிரியர் சு வையாபுரிப்பிள்ளை இதற்கு 30 பக்க அளவில் நீண்ட முன்னுரை ஒன்று எழுதியுள்ளார். இந்த முன்னுரையில் தரப்பட்டுள்ள செய்திகளில் சில:

சு. வையாபுரிப்பிள்ளை முன்னுரை தரும் செய்திகள்
---------------------------------------------

நிகண்டு இருவகைப்படும் 

1. பொருட்பெயர்த் தொகுதி – இதில் ஒரு சொல் விளக்கும் பல பொருள் குறிப்பிடப்பட்டிருக்கும். பல்பொருள் கூட்டத் தொகுதி – இதில் இருசுடர், முக்குணம் போன்ற தொகைக் குறியீடுகளுக்கு விரிவு தரப்பட்டிருக்கும்.
2. நிகண்டுகள் தொல்காப்பியம் காட்டும் உரிச்சொல் வகையைச் சேர்ந்தவை.

திவாகரம், பிங்கலந்தை, நிகண்டு சூடாமணி, வேதகிரியார் சூடாமணி, உரிச்சொல் நிகண்டு, கெயாதரம் (கயாதர நிகண்டு), பாரதி தீபம், ஆசிரிய நிகண்டு, அகராதி நிகண்டு, கைலாச நிகண்டு, பல்பொருட் சூளாமணி நிகண்டு, சதுரகராதி, பொதிகை நிகண்டு, அரும்பொருள் விளக்க நிகண்டு, நாதார்த்த நிகண்டு, சிந்தாமணி நிகண்டு, முதலான நிகண்டு வகை நூல்களின் அமைப்பு-முறைமை இந்த முன்னுரையில் விளக்கப்பட்டுள்ளன.

பாடல் எடுத்துக்காட்டு
---------------------

க-கர எதுகை

அகவலே அழைத்தல் ஆடல் ஆன்ற ஆசிரியம் முப்பேர்
தகவல் அறிவுடன் ஒழுக்கம் தெளிவும் நற்குணமும் சாற்றும்
பகவதி உமையே துர்க்கை தரும தேவதைப்பேர் பன்னும்
முகவு மாளிகை முகப்பே மொள்ளுதல் காந்திக்கும் பேர் 
க-கர எதுகை பிரதிபேதம்

பகவதி உமையே துர்க்கை தரும தேவதைப்பேர் பன்னும்
அகவலே அழைத்தல் ஆடல் ஆன்ற ஆசிரியம் முப்பேர்
தகவல் அறிவுடன் ஒழுக்கம் தெளிவும் நற்குணமும் சாற்றும்
முகவு மாளிகை முகப்பே மொள்ளுதல் காந்திக்கும் பேர்

அடிக்குறிப்பு
-------------

1. ↑  திருச்செந்தூர் அருமருந்தைய தேசிகர் இயற்றிய அரும்பொருள் விளக்க நிகண்டு செந்தமிழ்ப் பிரசுரம் – வெளியீடு – எண் 54, சு. வையாபுரிப்பிள்ளை பதிப்பு, அச்சகம் – மதுரைத் தமிழ்ச் சங்கம் முத்திராசாலை அச்சகம், 1931
2. ↑  சொற்பிரிப்பு செய்யப்பட்டுள்ள வடிவம்
3. ↑  பாடல் 1
4. ↑  வேறுபாடம், உ. வே. சாமிநாதையர் ஏட்டுச் சுவடியில் க-கர எதுகை நூற்பா முழுமையும் உள்ளது. அதன் பாடம் வேறாக உள்ளது.
5. ↑  பாடல் 1
கார்த்திகை மாதம் கார்த்திகை நட்சத்திர நாளில் வீடுகளில் ஒளிவிளக்கு ஏற்றி கார்த்திகை விழா கொண்டாடப்படும். அந்த நாளுக்கு முதல்நாள் பரணி நாள். இந்தப் பரணி நாளில் பெரியவர்களில் சிலர் புலி-வேடம் போட்டுக்கொண்டு ஆடுவர். 

புலி ஆட்டைப் பிடிப்பது போல் அந்த ஆட்டம் இருக்கும். ஆட்டுக்கும் புலிக்கும் இடையில் இரண்டு பேர் நீண்ட கயிறு ஒன்றைப் பிடித்துக்கொண்டு நிற்பர். புலி கயிற்றைத் தாண்டி ஆட்டைப் பிடிக்கலாம். கயிற்றை மேலும் கீழும் தூக்கிப் பிடித்துப் புலியை தாண்டவோ, கீழே நுழைந்து செல்லவோ விடமாட்டார்கள். புலி கயிற்றைப் பிடிக்காமல் தாண்ட வேண்டும். 

இது ஒரு வேடிக்கை விளையாட்டு. 
இந்த விளையாட்டின்போது பாட்டு பாடப்படுவது உண்டு. அந்தப் பாடல் 

பரணி பரணி பப்பரணி
பரணி என்று பாடவேண்டும்
பதக்கு நெல்லுப் போடவேண்டும்
பிள்ளையார் கோவிலிலே
பிள்ளை சத்தம் கேட்குதம்மா
சங்கரனார் கோவிலிலே
சங்குச் சத்தம் கேட்குதம்மா
நாழி நெல்லு போட்டவங்க
நல்ல பிள்ளை பெறுவாங்க
குறுணி நெல்லைப் போட்டவங்க
குந்தாணிப் பிள்ளை  பெறுவாங்க
முக்காதே முணங்காதே
மூலை வீட்டிலே இருக்காதே
சட்டுப்புட்டுன்னு எழுந்திருச்சி
சட்டிப்பானையிலே கையை வை
பரணி என்று பாடவேண்டும்
பதக்கு நெல்லுப் போடவேண்டும்.
ஊர்மக்கள் போட்ட நெல்லைக் குற்றிப் பொங்கல் வைத்து ஊருக்கு விருந்தளிக்கப்படும்.

இவற்றையும் பார்க்க
------------------

* தமிழர் விளையாட்டுகள் (அண்மைய காலம்)

அடிக்குறிப்பு
-------------

1. ↑  குந்தாணி போல் கொழுகொழுவென்று பிள்ளை

கருவிநூல்
---------

* இரா.பாலசுப்பிரமணியம், *தமிழர் நாட்டு விளையாட்டுகள்*, உலகத் தமிழாராய்ச்சி நிறுவன வெளியீடு, 1980
**மராத்தாக்கரா** *(Marathakkara)* என்பது இந்தியாவின் கேரளா மாநிலத்தில் உள்ள திருச்சூர் மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.

புவியியல் அமைப்பு
-----------------

10°28′30″ வடக்கு 76°15′10″ கிழக்கு என்ற அடையாள ஆள்கூறுகளில் மராத்தாக்கரா பரவியுள்ளது.

மக்கள் தொகையியல்
----------------

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி மராத்தாக்கரா நகரத்தின் மக்கள் தொகை 17,934 ஆகும். இத்தொகையில் 49 சதவீதத்தினர் ஆண்கள் மற்றும் 51 சதவீதத்தினர் பெண்கள் ஆவர். சராசரியாக இந்த நகரத்தின் படிப்பறிவு 81% ஆகும். இது இந்தியாவின் தேசிய சராசரி படிப்பறிவு சதவீதமான 59.5% என்பதை விட அதிகமாகும். இதில் ஆண்களின் படிப்பறிவு சதவீதம் 83% ஆகவும் பெண்களின் படிப்பறிவு சதவீதம் 79% ஆகவும் இருந்தது. மராத்தாக்கரா மக்கள் தொகையில் 12% எண்ணிக்கையினர் 6 வயதுக்கு உட்பட்டவர்கள் ஆவர்.

மேற்கோள்கள்
-----------

1. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.
முதிர்ந்த *மாமரத்தின்* (*மாஞ்சிபெரா இண்டிகா*) மரப்பட்டை
ஜப்பானிய மேப்பிள் மரப்பட்டை
**மரப்பட்டை** (Bark) என்பது மரவகைத் தாவரங்களின் தண்டு மற்றும் வேரைச் சுற்றிக் காணப்படும் வெளி அடுக்காகும். மரங்கள், மரக்கொடிகள் மற்றும் புதர்செடிகள் (குறுமரம்) ஆகியவை மரப்பட்டைகளை கொண்டிருக்கும். சாற்றுக்குழலிடைச் சோற்றுத்திசுவுக்கு வெளியே காணப்படும் அனைத்து பகுதிகளும் மரப்பட்டை என அழைக்கப்படுகிறது. மரப்பட்டை என்ற சொல்லானது அறிவியல் அடிப்படையிலான பெயரல்ல. மரத்தண்டை மூடியுள்ள மரப்பட்டையானது உள் பட்டை மற்றும் வெளிப்புற பட்டை என இரு வகையான பட்டைகளைக் கொண்டுள்ளது. பழைய தண்டுகளில் உயிருடன் உள்ள வாழும் திசுக்கள் உள்ள உள் பட்டை மற்றும் சுற்றுப்பட்டையின் உட்பகுதி (பெரிடெர்ம்) உள்ளார்ந்த பகுதியில் அடங்கியுள்ளன.பழைய தண்டுகளில் உள்ள வெளிப்புற மரப்பட்டை, தண்டுகளின் மேற்பரப்பில் உள்ள இறந்த திசுக்களை உள்ளடக்கியது,இதில் சுற்றுப்பட்டையின் வெளிப்பகுதி அடங்கியுள்ளது. கடைசியாக உருவாக்கப்பட்ட சுற்றுப்பட்டைக்கு வெளிப்புறமாக இருக்கும் மரங்களின் வெளிப்புற மரப்பட்டை *ரைட்டிடோம்* என்றும் அழைக்கப்படுகிறது.

பயன்பாடு
--------

பட்டை சுவர் மற்றும் சுவர் உறைகள், மசாலா பொருட்கள் மற்றும் பிற சுவையூட்டிகள், டானின்,குங்கிலியம் (ரெசின்),மரப்பால், மருந்துகள், நச்சுப்பொருட்கள்,போதை அல்லது உணர்வுநீக்க வேதியப் பொருட்கள், மற்றும் தக்கை போன்ற எண்ணற்ற பொருட்கள் மரப்பட்டைகளிலிருந்து நமக்கு கிடைக்கிறது.துணி, பற்பசை மற்றும் கயிறுகளை தயாரிக்கவும் மரப்பட்டைகள் பயன்படுகிறது. ஓவியங்கள் மற்றும் வரைபடங்களுக்கான வரைதல்பரப்பாகப் பயன்படுத்தப்படுகிறது. பல மரங்கள் அவற்றின் கவர்ச்சிகரமான மற்றும் விரும்பத்தக்க வண்ணகலப்புகளுடன் கூடிய தரைத்தளப் பயன்பாடுகளுக்காக வளர்க்கப்படுகின்றன

மேற்கோள்கள்
-----------

1. ↑  Raven, Peter H.; Evert, Ray F.; Curtis, Helena (1981), *Biology of Plants*, New York, N.Y.: Worth Publishers, p. 641, ISBN 0-87901-132-7, OCLC 222047616
2. ↑  Taylor, Luke. 1996. *Seeing the Inside: Bark Painting in Western Arnhem Land. Oxford Studies in Social and Cultural Anthropology*. Oxford: Clarendon Press.
3. ↑  Sandved, Kjell Bloch, Ghillean T. Prance, and Anne E. Prance. 1993. *Bark: the Formation, Characteristics, and Uses of Bark around the World*. Portland, Or: Timber Press.
4. ↑  Vaucher, Hugues, and James E. Eckenwalder. 2003. *Tree Bark: a Color Guide*. Portland: Timber
**ஆலோபார்ம் வினை** (*haloform reaction*) என்பது காரத்தின் முன்னிலையில் ஒரு மெதில் கீட்டோன் (R–CO–CH3 தொகுதியைக் கொண்ட மூலக்கூறு) முழுமையான ஆலசனேற்றம் அடைந்து ஆலோஃபார்ம் (CHX3, X ஒரு ஆலசன்) உருவாகும் வினையாகும். R என்பது அல்கைல் அல்லது அரைல் தொகுதியைக் குறிப்பதாகும். இந்த வினையானது, அசிட்டைல்  தொகுதியை  கார்பாக்சிலிக் அமில தொகுதியாக  மாற்றம் செய்யவும் அல்லது குளோரோஃபார்ம் (CHCl3), புரோமோஃபார்ம் (CHBr3), அல்லது அயோடோஃபார்ம் (CHI3) ஆகியவற்றை உருவாக்குவதற்கும் பயன்படுகிறது.

Haloform reaction schemeHaloform reaction scheme

வினைவழிமுறை
-----------

முதல் படிநிலையில், அய்தராக்சைடு முன்னிலையில் ஆலசன் சிதைவடைந்து ஆலைடையும் ஐப்போஆலைடையும் தருகிறது.(உதாரணமாக புரோமினுடனான வினை தரப்பட்டுள்ளது. ஆனால், வினையானது, குளோரின் மற்றும் அயோடினுடன் ஒரே மாதிரியாகவே உள்ளது):

{\displaystyle {\mbox{Br}}\_{2}+2{\mbox{OH}}^{{}-{}}~\rightarrow ~{\mbox{Br}}^{{}-{}}+{\mbox{BrO}}^{{}-{}}+{\mbox{H}}\_{2}{\mbox{O}}}ஈரிணைய ஆல்ககால் வினையில் இருந்தால், அது ஐப்போஆலைட்டினால் கீட்டோனாக ஆக்சிசனேற்றமடைகிறது.:

ஒரு மெதில் கீட்டோன் இருந்தால், அது ஐப்போஆலைட்டுடன் மூன்று படிநிலைகளிலான செயல்முறையில் வினைபுரிகிறது:

**1.** கார நிலையில், கீட்டோன் கீட்டோ-ஈனால் இயங்கு சமநிலை மாற்றியத்தில் ஈடுபடுகிறது. ஈனோலேட்டானது, ஐப்போஆலைட்டினால், எலக்ட்ரான்  கவர்  தாக்குதலுக்கு ஆட்படுகிறது. (வழக்கமான +1 மின்சுமையுடன் ஒரு  ஆலசனைக் கொண்டது). 

**2.** α நிலையானது முழுமையாக ஆலசனேற்றம் செய்யப்படும் போது, மூலக்கூறானது, அய்தராக்சைடினால், கருக்கவர் அசைல் பதிலீட்டு வினையினால், விடுபடும் தொகுதியானது −CX3 என்பதைக் கொண்டு, மூன்று எதிர்மின்னியைக் கவரும் தொகுதிகளால் நிலைத்தன்மை உடையதாக்கப்படுகிறது. மூன்றாவது படிநிலையில், −CX3 எதிரயனியானது ஒரு புரோட்டானை கரைப்பானில் இருந்தோ அல்லது முந்தைய படிநிலையில் உருவான கார்பாக்சிலிக் அமிலத்திலிருந்தோ கவர்ந்து கொண்டு ஆலோபார்மை உருவாக்குகிறது. குறைந்தபட்சம், ஒரு சில நேர்வுகளில், அமில நிலையில், வினை நிகழ்ந்தாலோ 
மற்றும் ஐப்போஆலைட்டு பயன்படுத்தப்படும் போதோ, (குளோரால் ஐதரேட்டு) இந்த வினையானது நிறுத்தப்பட்டு இடைநிலை விளைபொருளானது பிரித்தெடுக்கப்படுகிறது.

மேற்கோள்கள்
-----------

1. ↑  March, Jerry; Smith, Michael B. (2007). Knipe, A.C.. ed. *March's Advanced Organic Chemistry Reactions, Mechanisms, and Structure.* (6th ). Hoboken: John Wiley & Sons. பக். 484. பன்னாட்டுத் தரப்புத்தக எண்:9780470084946.
2. ↑  Reynold C. Fuson and Benton A. Bull (1934). "The Haloform Reaction". *Chemical Reviews* **15** (3): 275–309. doi:10.1021/cr60052a001.
3. ↑  Chakrabartty, in Trahanovsky, *Oxidation in Organic Chemistry*, pp 343–370, Academic Press, New York, **1978**
**குவானிடின்** (Guanidine) என்பது காரத்தன்மை கொண்ட படிகப் பொருளாகும். மரபிழையாகிய டி.என்.ஏ, ஆர்.என்.ஏவில் உள்ள நியூக்ளிக் காடிகளில் உள்ள நான்கு அடிக்கூறுகளில் ஒன்றான குவனைன் (Guanine) ஆக்சிசனேற்றமடைவதன் மூலம் இது கிடைக்கும். இது நெகிழிப்பொருள்கள் (பிளாஸ்டிக்) மற்றும் வெடிமருந்து படைப்பதிலும் பயன்படுகிறது. மனித உடலில் புரத வளர்சிதைமாற்றத்தால் உண்டாகும் இது மனிதச் சிறுநீரில் வழக்கமாகக் காணப்படுகிறது.

குவானிடிய நேர்ம மின்னணு (நேர் அயனி)
-----------------------------------

இயல்பான உடலியங்கல் சூழல் குவானிடியம் நேர்மின்னி (புரோட்டான்) ஏற்றம் அடைந்து, குவானிடிய நேர்ம மின்னணுவாக (நேர் அயனியாகக்) [CH6N3]+ என்பதாகக் காணப்படும். இது +1 மின்தன்மையுடையது. இதன் காடி எண் அல்லது காடி மின்பிரிவாகும் எண், pKa, மதிப்பு 12.5.

குவானிடிய வழிப்பெறுதிகள்
------------------------

குவானிடிய வழிப்பெறுதிகள் (R1R2N)(R3R4N)C=N-R5 எனும் பொது வாய்பாடை உடையவை. இவற்றில் உள்ள முக்கியப் பிணைப்பு இமைன் தொகுதி ஆகும். இயற்கையில் காணப்படும் இருபதுஅமினோ அமிலங்களுள் ஒன்றான அர்ஜினைன் ஒரு குவானிடிய வழிப்பெறுதியே ஆகும். குவானிடிய உப்புகள் புரதங்களை இயல்பிழக்கச் செய்யும் (denaturation) தன்மை ஊடையவை. குவானிடியம் குளோரைடு இவற்றுள் மிகப் பயனுடையது.

* பந்து குச்சி அமைப்புபந்து குச்சி அமைப்பு
* resonance hybridresonance hybrid
* canonical formscanonical forms

மாற்று எரிபொருள்
----------------

தற்பொழுது குவானிடின் மாற்று எரிபொருளாகக் (alternate fuel) கருதப்படுகிறது. வினையூக்கியின் முன்னிலையில் ஒரு மூலக்கூறு தனிக்கார குவானிடின் இரு மூலக்கூறு நீருடன் இணைந்து மூன்று மூலக்கூறு அம்மோனியா மற்றும் ஒரு மூலக்கூறு கார்பன் டை ஆக்சைடைத் தருகிறது. இந்த அம்மோனியா அகஎரி இயந்திரங்களில் நேரடி எரிபொருளாகவோ அல்லது நைதரசன் மற்றும் ஹைதரசனாகச் சிதைவடையச் செய்தோ எரிபொருள் கலங்களில் (fuel cells) பயன்படுத்தப்படலாம்.
குவாய் சுங் நகரப் பகுதி
கவுலூன் வணிக மையம்
**குவாய் சுங்** (Kwai Chung) என்பது ஹொங்கொங்கில், புதிய கட்டுப்பாட்டகம் பகுதியில், குவாய் சிங் மாவட்டத்தில் ஒரு நகரமாகும். குவாய் சிங் நகரப் பகுதி கொள்கலன் முனையப் பகுதியாகும். அத்துடன் இது சுன் வான் புதிய நகரம் பகுதியின் ஒரு பிரிவாகும். 2000 ஆம் ஆண்டின் கணிப்பின் படி இந்த நகரத்தின் மக்கள் தொகை 287,000 ஆகும். நிலப்பரப்பளவு 9.93 ஆகும்.

கொள்கலன் முனையம்
----------------

குவாய் சிங் கொள்கலன் முனையத்தின் காட்சி
ஹொங்கொங்கில் கடல்வழி பொதிகள் ஏற்றுமதி மற்றும் இறக்குமதி செய்யும் கொள்கலன் வணிக மையமாக இந்நகரம் திகழ்கிறது. குவாய் சுங் கொள்கலன் முனையம் உலகில் பாரிய முனையங்களில் ஒன்றும் மிகவும் பணியழுத்தம் மிக்க முனையமும் ஆகும்.

பிரிவுகள்
---------

குவாய் சுங் நகரத்தை நான்கு பிரிவாகப் பிரித்து அழைக்கப்படுகின்றது. அவைகளாவன மேல் குவாய் சுங்(செங் குவாய் சுங்), கீழ் குவாய் சுங் (ஹா குவாய் சுங்), குவாய் சுங் வடக்கு மற்றும் குவாய் சுங் தெற்கு போன்றவைகளாகும்.

மேற்கோள்கள்
-----------

வெளியிணைப்புகள்
---------------

விக்கிமீடியா பொதுவகத்தில்,  
 ***Kwai Chung***   
என்பதின் ஊடகங்கள் உள்ளன. 

* Satellite view of the container port in Kwai Chung

| * பா
* உ
* தொ
ஹொங்கொங் புதிய நகர் திட்டங்கள் |
| --- |
| கட்டம்-1 | சுன் வான் (சுன் வான், குவாய் சுங் மற்றும் சிங் யீ தீவு) **·**  சா டின் (சா டின் மற்றும் மா ஒன் சான்)  **·**  டுன் மூன் | Hong Kong |
| கட்டம்-2 | டய் போ **·**  பன்லிங்-செங் சுயி (பன்லிங் மற்றும் செங் சுயி) **·**  யுங் லோங் |
| கட்டம்-3 | செங் வான் ஓ **·**  டின் சுயி வாய் **·**  லந்தாவு வடக்கு (டுங் சுங் மற்றும் டய் போ) |
| திட்டமிடப்பட்டுள்ளவை | ஹங் சுயி கியூ **·**  குவ் சுங் **·**  பன்லிங் வடக்கு **·**  பிங்ச்சி-டா கிவ் லிங் |
**பரதவர் கோமான் மத்தி** என்பவன் சங்ககால குறுநில மன்னர்களுள் ஒருவன்.

கழார்
-----

கழார் முன்துறை ‘பரதவர் கோமான் பல்வேல் மத்தி’க்கு உரியது.  கழார்ப் பெருந்துறையில் ஆட்டனத்தியும், காவிரி என்பவளும் சேர்ந்து நீராடினர். ஆட்டனத்தியின் அழகினை விரும்பிய காவிரி தன் கூந்தலில் மறைத்து அவனை ஆற்றோடு இழுத்துச் சென்றாள். அப்போது காவிரியை ஆறு அடித்துச் சென்றுவிட்டது. ஆட்டனத்தி கரையில் ஒதுக்கப்பட்டுக் கிடந்தான். மருதி என்பவள் அவனைக் காப்பாற்றி அவனோடு வாழ்ந்துவந்தாள். (ஆதிமந்தி என்பவள் அரசன் கரிகாலன் மகள்.) அவள் ஆட்டனத்தியைக் காதலித்தாள். காதலன் ஆட்டனத்தியைக் காவிரியாறு கொண்டுசெல்லவில்லை என உறுதியாக நம்பினாள். ஊர் ஊராகத் தேடிக்கொண்டு ஆற்றோரமாகச் சென்றாள். உண்மை தெரிந்துகொண்ட மருதி ஆட்டனத்தியை ஆதிமந்தியிடம் ஒப்படைத்துவிட்டுத் தான்மட்டும் கடலில் விழுந்து தன்னை மாய்த்துக்கொண்டாள்.

இவன் வில்லாற்றலில் வல்லவன் என்றும் வலிமைமிக்க தோள்களை உடையவன் என்றும் பரதவர்களின் அரசன் என்றும் ஆற்றல்மிக்க வேற்படை கொண்டவன் என்றும் தெரிகிறது. இவன் புலவர்களுக்கு பரிசில் அளிப்பதிலும் தாராள குணமுடையவன் என்றும் கூறப்படுகிறது.

மேற்கோள்கள்
-----------

1. ↑  பரணர் – அகம் 226
2. ↑  பரணர் – அகம் 222, 376,
3. ↑  "வல்வில் எறுழ்த்தோள் பரதவர் கோமான்

பல்வேல் மத்தி கழாஅர் முன்றுறை" - அகநானூறு - 226 - 22- 7
**குந்துலாவ்** என்னும் ஊர், இந்திய மாநிலமான குஜராத்தின் வல்சாடு மாவட்டத்தில் உள்ளது. இது வல்சாடு வட்டத்துக்கு உட்பட்டது.

அமைவிடம்
--------

இந்த ஊரின் வடக்கு, வடகிழக்கு, வடமேற்கு திசைகளில் நாந்தவாலா என்ற ஊரும், மேற்கில் வேஜல்போர் என்ற ஊரும், கிழக்கில் கடோய் என்ற ஊரும், தென்மேற்கில் தம்டாச்சி என்ற ஊரும், தெற்கிலும், தென்கிழக்கிலும், ஜூஜ்வா என்ற ஊரும் அமைந்துள்ளன.

மக்கள் தொகை
-----------

இந்த ஊருக்கான மக்கள் தொகை விவரங்கள் அரசு தளத்தில் உள்ளபடி தரப்பட்டுள்ளன. இங்கு 3922 மக்கள் வசிக்கின்றனர். இவர்களில் 2059 பேர் ஆண்கள், 1863 பேர் பெண்கள் ஆவர்.

அரசியல்
-------

இது வல்சாடு சட்டமன்றத் தொகுதிக்கும், வல்சாடு மக்களவைத் தொகுதிக்கும் உட்பட்டது.

போக்குவரத்து
------------

இந்த ஊரில் இருந்து மாவட்ட சாலை வழியாக மாவட்டத்தில் உள்ள மற்ற ஊர்களையும், மாவட்டத் தலைநகரையும் சென்றடையலாம். இந்த ஊரில் இருந்து சுமார் 2 கி.மீ தொலைவில் வல்சாடு அமைந்துள்ளதால், அங்கிருந்து தொடர்வண்டிகளில் பயணித்து பிற பெருநகரங்களை அடையலாம்.

சான்றுகள்
---------

1. 1 2  "மக்களவைத் தொகுதிகளும் சட்டமன்றத் தொகுதிகளும் (ஆங்கிலத்தில்) - [[இந்தியத் தேர்தல் ஆணையம்]]" (PDF). 2010-10-05 அன்று மூலம் (PDF) பரணிடப்பட்டது. 2016-01-10 அன்று பார்க்கப்பட்டது.
2. 1 2  குஜராத் மக்கள் தொகை -- மக்கள் கணக்கெடுப்புத் துறை (ஆங்கிலத்தில்)
3. 1 2 3  "வல்சாடு வட்டத்தின் வரைபடம் - குஜராத் மாநில அரசின் வருவாய்த் துறையின் இணையத்தளம்" (PDF). 2016-09-12 அன்று மூலம் (PDF) பரணிடப்பட்டது. 2016-01-10 அன்று பார்க்கப்பட்டது.

| * பா
* உ
* தொ
சுற்றியுள்ள ஊர்கள் |
| --- |
| 

|  |  |  |
| --- | --- | --- |
| நாந்தவாலா | நாந்தவாலா | நாந்தவாலா |
|  |  |  |
| வேஜல்போர் | **குந்துலாவ்** | கடோய் |
|  |  |  |
| தம்டாச்சி | ஜூஜ்வா | ஜூஜ்வா |

 |
**நொரடோம் சிகாமொனி** (*Norodom Sihamoni*, பிறப்பு: 14 மே, 1953) கம்போடியாவின் அரசர். இவர் முன்னர் யுனெஸ்கோவுக்கான கம்போடியாவின் தூதராகப் பணியாற்றியவர். 2004 ஆம் ஆண்டில் இவரது தந்தை நொரடோம் சிகானுக் முடி துறந்ததை அடுத்து மன்னராக முடிசூடினார்.

வாழ்க்கைச் சுருக்கம்
--------------------

சிகாமொனி நொரடோம் சிகானுக்கின் ஏழாவது மனைவியான நொரடோம் மொனினீத் என்பவருக்குப் பிறந்தவர். தாயார் கம்போடியக் குடியுரிமையுள்ள ஒரு இத்தாலியரும் கெமர் வம்சத்தைச் சேர்ந்தவரும் ஆவார். சிகாமொனியின் இளைய சகோதரர் சாம்தேக் நொரடோம் நரீந்திரபொங் (பிறப்பு: 1954) 2003 ஆம் ஆண்டில் இறந்து விட்டார். தந்தையின் ஏனைய மனைவிகளிடம் இருந்து சிகாமொனிக்கு 14 சகோதரர்களும், சகோதரிகளும் உள்ளனர்.

சிகாமொனி தனது வாழ்நாளில் பெரும் பகுதியை கம்போடியாவுக்கு வெளியே கழித்துள்ளார். சிறுவயதிலேயே 1962 ஆம் ஆண்டில் செக்கோசுலவாக்கியாவுக்கு அனுப்பப்பட்டார். பிராக் நகரில் பள்ளிப் படிப்பை முடித்து, அங்குள்ள கலைக் கல்லூரியில் 1975 ஆம் ஆண்டு வரையில் நடனம் படித்தார். பிரெஞ்சு, செக் மொழி, ஆங்கிலம், மற்றும் உருசிய மொழிகளில் தேர்ச்சி பெற்றவர். 1975 இல் வட கொரியா சென்று அங்கு திரைப்படத் தயாரிப்பில் பயின்று, 1977 இல் நாடு திரும்பினார். அப்போது அங்கு ஆட்சி புரிந்த கெமர் ரூச் ஆட்சியாளர் அவரையும் அவரது அரச குடும்பத்தினரையும் வீட்டுக் காவலில் வைத்தனர். 1979 ஆம் ஆண்டு வியட்நாமிய ஊடுருவலை அடுத்து அவர்கள் விடுவிக்கப்பட்டனர். 1981 இல் பிரான்சு நாட்டுக்ச் சென்று அங்கு பாலே நடனப் பயிற்சியாளராகப் பணியாற்றினார். 20 ஆண்டுகள் பிரான்சில் வசித்தார்.

1993 இல் கம்போடியாவுக்கான யுனெஸ்கோ தூதுவராக நியமிக்கப்பட்டார். 2004 ஆம் ஆண்டில் அவரது தந்தை மன்னர் சிகானுக் திடீரென முடி துறந்ததை அடுத்து ஒரு வாரத்தின் பின்னர் 2004 அக்டோபர் 29 இல் மன்னராக முடி சூடினார். இவரது பதவி பிரதமர் ஹுன் சென்னினால் உறுதிப்படுத்தப்பட்டது.

மேற்கோள்கள்
-----------

1. ↑  In Pictures: King Sihamoni's coronation

வெளி இணைப்புகள்
---------------

* அதிகாரபூர்வத் தளம்
**பொண்ணுருக்கு வைபவம்** என்பது தமிழர்களின் இந்துத் திருமண ஆகம மரபுச் சடங்குகளில் ஒன்று. திருமாங்கல்யம் (தாலி) செய்வதற்கு உரிய தங்க நாணயத்தை ஆலயத்தில் இறைவனடியில் வைத்துப் பூசை செய்து பின்னர் அவ்வூரில் பிறந்து வளர்ந்த பாரம்பரிய பொற்கொல்லர் மூலம் உருக்கப்படுவதே பொன்னுருக்கல் எனப்படும்.

நிலையான இடத்தில் பல தலைமுறை கண்ட பொற்கொல்லர் திருமாங்கல்யம் செய்வது மிகச் சிறந்த முறையில் வாழ்க்கை அமையும் என்பது முன்னோர்களின் வாக்கு.

மண நாளுக்கு முன்பு பொன்னுருக்கலுக்கு நிச்சயித்த சுபநாளில் மணமகன் வீட்டில் பொன்னுருக்கல் நடைபெறுவது மரபாகும். இந்த சுப நிகழ்வில் மணப்பெண்ணைத் தவிர இரு வீட்டு உறவினர்களும், நண்பர்களும் கலந்து சிறப்பிப்பார்கள். குறித்த சுப நாளில் மணமகன் வீடு வாசலில் நிறை குடம் வைத்து விழாவைத் தொடங்குவார்கள்.

தாலி செய்வதற்கு உரிய தங்க நாணயத்தை ஆலயத்தில் இறைவனடியில் வைத்துப் பூசை செய்து பின்னர் உருக்குவது வழக்கமாகும். பொன்னுருக்கும் ஆச்சாரியார் கும்பம் வைத்து விளக்கேற்றி தூப தீபம் காட்டி பொன்னை உருக்க ஆரம்பிப்பார்.

ஆச்சாரியார் பொன்னை உருக்கிய பின்னர் ஒரு தட்டில் வெற்றிலை, பாக்கு, பழம், பூ, மஞ்சள், குங்குமம், தேசிக்காய் வைத்து வெற்றிலை மேல் உருக்கிய தங்கத்தை வைத்து அதை மணமகனுக்குக் கொடுப்பார். மணமகன் பூசை அறையில் வணங்கி பொன்னுருக்கலுக்கு வந்திருக்கும் சபையோருக்கு அதைக் காண்பிக்க வேண்டும்.

அந்தத் தங்கத்தை வைத்து அவர்களின் எதிர்கால வாழ்க்கையைச் சொல்லக் கூடியவர்கள் யாழ்ப்பாணத்தில் இன்றும் இருக்கிறார்கள். இதற்குக் காரணம் அவர்களின் வயதா, அனுபவமா அல்லது அதையும் தாண்டி ஏதாவது சக்தியா என்பது கேள்விக் குறியாகவே உள்ளது.

பொன்னுருக்கிய தங்கத்தைத் தாலி செய்வதற்கு ஒப்படைப்பதோடு குறித்த நாளில் இரு வீடுகளிலும் கன்னிக் கால் அல்லது பந்தக்கால் ஊன்ற வேண்டும். இந்நிகழ்ச்சிக்கு முள் முருங்கையைப் பயன்படுத்துவார்கள். முருங்கைத் தடி நேராக இருக்க வேண்டும் என்பது ஐதீகம். இதன் காரணமாக நிறைந்த நேரான வாழ்க்கை கிடைக்கும் என்பது நம்பிக்கை.

இந்த நாளில் இருந்து திருமண நாள் வரை மணமக்கள் ஒருவரை ஒருவர் பார்க்கக் கூடாது என்பதும் மணமக்கள் வெளியில் செல்லக் கூடாது என்பதும் சம்பிரயதாயமாகும். குறித்த நன்னாளில் இரு வீடுகளிலும் திருமணத்திற்கு உரிய பலகாரங்களைச் செய்யத் தொடங்குவார்கள்.

இவ்வாறு தமிழர்களின் இந்துத் திருமணங்களில் பொன்னுருக்கல் இன்றியமையாத ஒரு சுப நிகழ்வாகக் கருதப்படுகின்றது.

தென் தமிழகம்
------------

பாண்டியர் மன்னர்கள் ஆண்ட தென்தமிழகத்திலும் இந்த பராம்பரிய வழக்கம் சில இனங்களில் இன்றும் கடைபிடிக்கப்படுகிறது.

உசாத்துணை
---------

* பொன்னுருக்கல் - யாழ் மண்ணின் மரபு, யாழ்மண்
**கீழ்மாவிலங்கைக் குடைவரை**, தமிழ்நாட்டின், விழுப்புரம் மாவட்டத்தில், திண்டிவனம் வட்டத்தில் உள்ள கீழ்மாவிலங்கை எனப்படும் ஊரில் காணப்படும் ஒரு குடைவரை ஆகும். திண்டிவத்தில் இருந்து தேசூர் செல்லும் வழியில் திண்டிவனத்தில் இருந்து 12 கிலோமீட்டர் தொலைவில் இவ்வூர் உள்ளது. இவ்வூரில் உள்ள பாறை ஒன்றில் திருமாலுக்கான இக்குடைவரை குடையப்பட்டுள்ளது. "முகரப் பெருமாள் கோயில்" என்ற பெயரும் இதற்கு உண்டு.

அமைப்பு
-------

இது மிகச் சிறிய குடைவரை. இதுவரை அறியப்பட்டவற்றுள் தொண்டை மண்டலத்தில் உள்ள மிகச் சிறிய குடைவரை இது என்று கூறப்படுகின்றது. இக்குடைவரையில் தூண்கள் எதுவும் இல்லை. இதன் பின் சுவரில் நிற்கும் நிலையில் திருமாலின் புடைப்புச் சிற்பம் உள்ளது. முகப்பில் குடைவின் இரு பக்கங்களிலும் வாயிற்காவலர் புடைப்புச் சிற்பங்கள் உள்ளன. இச்சிற்பங்கள் பண்பட்ட அமைப்புக் கொண்டவை அல்ல.

காலம்
-----

இதன் காலத்தைச் சரியாக அறியக்கூடிய வகையில் கல்வெட்டுக்கள் எதுவும் இக்குடைவரையிலோ அயலிலோ காணப்படவில்லை. இது மகேந்திரவர்மன் காலத்தைச் சேர்ந்தது என்ற கருத்து உள்ளது. அதேவேளை, இங்குள்ள சிற்பத்தின் தன்மையைக் கொண்டு இது இராசசிம்மன் காலத்துக்கும், நந்திவர்மன் காலத்துக்கும் இடைப்பட்ட காலத்தைச் சேர்ந்ததாக இருக்கக்கூடும் என்றும் சில அறிஞர்கள் கருதுகின்றனர்.

மேற்கோள்கள்
-----------

1. ↑  Jauveau-Dubreuil, G. Pallava Antiquities (Translated inti English by V. S. Swaminadha Dikshitar), Vol 1, Asian Educational Services, New Delhi, 1994 (First Edition – 1916), p. 46
2. ↑  இராசவேல், சு. சேஷாத்திரி, அ. கி. தமிழ்நாட்டுக் குடைவரைக் கோயில்கள், பண்பாட்டு வெளியீட்டகம், சென்னை, 2000. பக். 67
3. ↑  Jauveau-Dubreuil, 1994, p. 46
4. ↑  இராசவேல், சு. சேஷாத்திரி, அ. கி. 2000. பக். 67
**வித்தியா சரண் சுக்லா** அல்லது **வி. சி. சுக்லா** (Vidya Charan Shukla) (பிறப்பு: 2 ஆகஸ்டு 1929 – இறப்பு: 11 சூன் 2013) 60 ஆண்டு கால இந்திய அரசியல்வாதியும், இந்திய நடுவண் அரசில் பல துறைகளில் அமைச்சராகவும் பணியாற்றியவர். நெருக்கடி நிலை காலத்தில் இந்திராகாந்தியின் நம்பிக்கைக்கு உரியவராக விளங்கியவர்.

அரசியல்
-------

1957ஆம் ஆண்டு நடைபெற்ற இரண்டாவது இந்தியப் பொதுத் தேர்தலில் மகாசமுந்து நாடாளுமன்ற மக்களவை தொகுதியிலிருந்து, இந்திய நாடாளுமன்ற உறுப்பினராகத் தேர்ந்தெடுக்கப்பட்டவர். சுக்லா தொடர்ந்து ஒன்பது முறை இந்திய நாடாளுமன்ற மக்களவைக்கு இந்திய தேசிய காங்கிரசு கட்சி சார்பாகத் தேர்ந்தெடுக்கப்பட்டவர்.

1966-இல் இந்திரா காந்தி அமைத்த முதல் இந்திய நடுவண் அரசு அமைச்சரவையில் 1966 முதல் 1977 முடிய ராஜாங்க அமைச்சராகப் பணியாற்றியவர்.
ராஜிவ் காந்தியின் அமைச்சரவையிலும் பணியாற்றிய சுக்லா, பின்னர் ராஜிவ் காந்திக்கு எதிராக 1980ஆம் ஆண்டின் நடுவில் அருண் நேரு, வி. பி. சிங் மற்றும் ஆரீப் முகமது கான் ஆகிய தலைவர்களுடன் காங்கிரசு கட்சியை விட்டு வெளியேறி ஜன் மோர்ச்சா எனும் அரசியல் கட்சியைத் துவக்கினார். 1989-1990களில் வி. பி. சிங் அமைச்சரவையிலும், 1990-91களில் சந்திரசேகர் அமைச்சரவையிலும் அமைச்சராக பதவியில் இருந்தார். 9ஆவது மக்களவைத் தேர்தலில் ஜனதா தளம் கட்சி சார்பாக இந்திய நாடாளுமன்ற மக்களவைக்குத் தேர்ந்தெடுக்கப்பட்டார். பின்னர் மீண்டும் காங்கிரசு கட்சியில் இணைந்து 1991- 1996 இல் பி. வி. நரசிம்ம ராவ் தலைமையிலான அமைச்சரவையில் நாடாளுமன்ற விவகாரத் துறை அமைச்சராகப் பணியாற்றியவர். பின்னர் 2003-ஆம் ஆண்டில் தேசியவாத காங்கிரசு கட்சியின் சத்தீஸ்கர் மாநிலத் தலைவராக இருந்தவர். 2003-ஆம் ஆண்டில் பாரதிய ஜனதா கட்சியில் இணைந்து மகாசமுந்து நாடாளுமன்ற மக்களவைத் தொகுதிக்குப் போட்டியிட்டு காங்கிரசு கட்சியின் வேட்பாளர் அஜித் ஜோகியிடம் தோற்றார். 2004-இல் பாரதிய ஜனதா கட்சியை விட்டு விலகி  2007-இல் மீண்டும் சோனியா காந்தி தலைமையிலான இந்திய தேசிய காங்கிரசு கட்சியில் இணைந்து கொண்டார்.

மேற்கோள்கள்
-----------

1. ↑  "List of Members of 9th Lok Sabha from Madhya Pradesh". *loksabha.nic.in*. மக்களவை (இந்தியா)/National Informatics Centre, New Delhi. 26 அக்டோபர் 2014 அன்று மூலம் பரணிடப்பட்டது. 26 May 2013 அன்று பார்க்கப்பட்டது.
2. 1 2 3  "President Mukherjee condoles Vidya Charan Shukla's demise". *Yahoo.news*. 11 June 2013.. பார்த்த நாள்: 19 June 2013.
3. 1 2 3 4 5  "VC Shukla to rejoin Congress". *hinudustan times*. 21 September 2007. Archived from the original on 18 ஏப்ரல் 2012.. பார்த்த நாள்: 23 June 2013.
4. ↑  "V C Shukla to head NCP's Chhattisgarh unit". *Rediff.com*. 11 April 2003.. பார்த்த நாள்: 23 June 2013.

வெளி இணைப்புகள்
---------------

* Profile on Loksabha website
1மலேசியா சின்னம்
**ஒரே மலேசியா** (*1Malaysia*, அல்லது *One Malaysia*, மலாய்: *Satu Malaysia*) உலகமயத் தாக்கம் கொண்டு வரும் பல சவால்களை எதிர்கொள்ள மலேசியாவில் கொண்டு வரப்பட்ட ஒரு வளர்ச்சித் திட்டமாகும். இக்கொள்கையை 2010, செப்டம்பர் 16 ஆம் நாள் மலேசியப் பிரதமர் நசிப் துன் ரசாக் அறிவித்தார்.

உலகமயமாதலால் பெரும்பாலான நாடுகள் பொருளாதார வளர்ச்சியில் பின் தள்ளிவிடப்படாமல் இருக்கவும் மேலை நாடுகளுக்கு இன்னும் அடிமையாக இருப்பதைத் தவிர்க்கவும் பல திட்டங்களைச் செவ்வனவே வடிவமைத்து வருகின்றன. வளர்ச்சி கண்டு வரும் நாடான மலேசியாவில் மலாய்க்காரர், சீனர், இந்தியர் மற்றும் சபா சரவாக்கின் பூர்வக்குடியினர் அல்லது பூமிபுத்திரா வாழ்ந்து வருகின்றனர். மலேசியாவில் பல மதங்களையும் கலாச்சாரங்களையும் பின்பற்றி வாழும் பல இன மக்கள் தங்கள் மனதில் "நாங்கள் மலேசியர்கள்" என்ற எண்ணத்தோடு ஒன்றிணைந்தால் உலகமய தாக்கலினை எதிர்கொண்டு நாட்டு வளர்ச்சிக்கு வித்திட முடியும் என்பதற்கேற்ப இக்கொள்கை மலேசியாவில் அறிமுகப்படுத்தப்பட்டது.

ஒரே மலேசியா கொள்கைகள்
---------------------

"ஒரே மலேசியா" மூன்று முக்கிய கொள்கைகளைக் கொண்டுள்ளது. அவை முறையே:

* ஏற்றுக்கொள்ளும் மனப்பக்குவம்:

வேறுபட்ட கலை கலாச்சாரங்களையும் வாழ்க்கை முறையையும் பின்பற்றினாலும் பல்லின மக்கள் அனைவரும் சகோதரத்துவத்துடன் பழக வேண்டும்.
* தேசப்பற்று:

ஒற்றுமை, தேசியவாதம் மற்றும் நாட்டின் மீது பற்று போன்ற சிறந்த குணங்கள் முந்தைய தேசிய தலைவர்களால் மக்களின் மனதில் பதியப்பட்டுவிட்டன. துங்கு அப்துல் ரகுமான், துன் தன் செங் லோக் மற்றும் துன் வி.டி. சம்பந்தன் ஆகிய தலைவர்களின் கூட்டு முயற்சியினால் மலேசிய நாட்டிற்குச் சுதந்திரம் கிடைத்தது.
துன் அப்துல் ரசாக் *ருக்கூன் நெகாரா* (மலாய் மொழி: *Rukun Negara*) மற்றும் புதிய பொருளாதார கொள்கையின் (*Dasar Ekonomi Baru*) மூலம் நாட்டில் உள்ள பல்லின மக்களை ஒருமை படுத்தினார்.
துன் உசேன் ஓன் அவர் மேற்கொண்ட பல முயற்சிகளினால் தேசிய ஒருமைபாட்டின் தந்தை என பெயர் பெற்றார்.
2020 தூர நோக்கு சிந்தனை மூலம் துன் டாக்டர் மகதிர் பின் முகமது ஒற்றுமையை மேம்படுத்தினார்.இவரது முயற்சி துன் அப்துல்லா அகமது படாவி, மலேசியாவின் 5-ஆவது பிரதமரால் தொடரப்பட்டது.
* சமூக நீதி

எல்லா மலேசிய மக்களுக்கும் முடிந்த வரையில் உதவிகளும் வசதிகளும் சமமாக பகிர்ந்தளிக்கப்பட வேண்டும். ஒவ்வொரு மலேசியரும் தன் இனம், தன் மதம் என்ற போக்கை விடுத்து பிற இனத்தவருக்கு உதவ முன் வர வேண்டும். இந்த சம உரிமையைக் கருத்தில் கொண்டு எவரும் தேசிய ஒருமைப்பாட்டைச் சீர்குளைக்கும் வகையில் கேட்கக் கூடாது.

மேற்கோள்கள்
-----------

* Bahagian Penerbitan Dasar Negara, 2008. *1Malaysia:Rakyat Didahulukan, Pencapaian Diutamakan*.Kuala Lumpur:Jabatan Penerangan malaysia

வெளியிணைப்புகள்
---------------

* ஒரே மலேசியா இணையதளம்
* ஒரே மலேசியா பேஸ்புக்
* ஒரே மலேசியா டுவிட்டர்
* ஒரே மலேசியா மின்னஞ்சல் பரணிடப்பட்டது 2012-08-28 at the வந்தவழி இயந்திரம்
**ஒரே முறை பதி, எங்கும் இயக்கு** ("Write once, run anywhere" -*WORA*), அல்லது சில சமயங்களில் **ஒரே முறை பதி, எவ்விடத்திலும் இயக்கு** ("write once, run everywhere *-*WORE*), அல்லது **ஒரே முறை பதி, எங்கும் திருத்து** (write once, debug everywhere) என்பது, ஜாவா மொழி-யின் வசதிகளை எடுத்துரைக்கும் பொருட்டு சன் மைக்ரோசிஸ்டம்ஸ் நிறுவனத்தால் உருவாக்கப்பட்ட, தோற்றுவிக்கப்பட்ட ஒரு வாசகம் ஆகும். பொதுவாக, இதன் மூலம் அறியப்படுவது ஜாவா எந்தவொரு எந்திரத்திலும் வடிவமைக்கப்பட்டு, ஒரு நிலையான எண்ணுன்மி நிரற்றொடர்-ஆக தொகுக்கப்படவும் பின் ஜாவா மெய்நிகர் இயந்திரம் (JVM) கொண்ட எந்தவொரு கருவியிலும் இயங்கவும் எதிர்பார்க்கலாம். ஜாவா மெய்நிகர் இயந்திரம் சில்லில், கருவிகளில் அல்லது மென்பொருட்களில் பதிக்கப்படும் நிகழ்வு தொழில் நிறுவனங்கள் சார்ந்த நிலையான வழக்கமாக மாறிவிட்டது.*

இதன் அர்த்தம் ஒரு நிரலாளர் நிரற்றொடரை ஒரு கணினியில் உருவாக்கி அதை ஜாவா இயக்க தகுதி கொண்ட செல்பேசிகளில் செயல்படவும், மேலும் வழிச்செயலிகள் மற்றும் முக்கியசட்டங்களில் ஜாவா துணையோடு எவ்வித மாற்றமும் இன்றி இயங்கவும் எதிர்பார்க்கலாம். இது நிச்சயமாக மென்பொருள் கட்டமைப்பாளர்களின் ஒவ்வொரு இயங்கு தளத்திற்கும் தங்கள் மென்பொருளின் தனிப் பதிப்பை உருவாக்கும் கடும் முயற்சியைக் குறைக்கும்.

மேற்கோள்கள்
-----------

1. ↑  [Sun Microsystems "JavaSoft ships Java 1.0"] Check `|url=` value (உதவி). Sun Microsystems. 1996-01-23. 2008-08-03 அன்று பார்க்கப்பட்டது. *Java's write-once-run-everywhere capability along with its easy accessibility have propelled the software and Internet communities to embrace it as the de facto standard for writing applications for complex networks*
2. ↑  "Write once, run anywhere?". Computer Weekly. 2002-05-02. 2009-07-27 அன்று பார்க்கப்பட்டது.
**பொன்னூஞ்சல்** சன் தொலைக்காட்சியில் ஒளிபரப்பான நெடுந்தொடர். இதனை விஷன் டைம் நிறுவனம் தயாரித்துள்ளது. இந்தத் தொடர் திங்கள் முதல் வெள்ளி வரை பிற்பகல் 1 மணிக்கு சன் தொலைக்காட்சியில் ஒளிபரப்பாகி 940 அத்தியாயங்களுடன் நிறைவடைந்தது. 

இந்தத் தொடரில் அபிதா/சபிதா கதாநாயகியாக நடிக்க சில வருடங்களுக்கு பிறகு ’மெட்டி ஒலி’ தொடரில் நடித்த **வனஜா** இந்தத் தொடரில் முக்கியமான வேடத்தில் அபிதாவின் அக்காவாக நடிக்கின்றார். இவர்களுடன் சேர்ந்து விஷ்வா ராஜ்காந்த், கௌதமி, சந்தானபாரதி மற்றும் பல சின்னத்திரை நட்சத்திரங்கள் நடித்துள்ளார்கள்.

நடிகர்கள்
---------

* அபிதா/சபிதா
* வனஜா
* விஷ்வா
* ராஜ்காந்த்
* கௌதமி
* சந்தானபாரதி
* சுரேஷ்
* செந்தில்நாதன்
* சுமங்கலி
* சுவேதா
* ஜெயலக்ஷ்மி
* சிந்து
* சியாம்

இசை மற்றும் பாடல்
-----------------

இந்த தொடருக்கு யுவா பாரதி பாடல் எழுதி இருக்கின்றார், பிரியா பாடல் பாடியுள்ளார் மற்றும் ஹரி இசை அமைத்துள்ளார்.

இவற்றை பார்க்க
--------------

* சன் தொலைக்காட்சி நாடகத் தொடர்கள் பட்டியல்

வெளி இணைப்புகள்
---------------

* Official Website (ஆங்கிலம்)
* Sun TV on YouTube
* Vikatan TV on YouTube
* Sun TV Network (ஆங்கிலம்)
* Sun Group (ஆங்கிலம்)
செய்யுளியலில் **அராகம்** என்பது பாவகைகளில் ஒன்றான கலிப்பாவின் ஒரு உறுப்பாகும். இது அப் பாவகையில் தரவு, தாழிசை என்னும் உறுப்புகளைத் தொடர்ந்து மூன்றாவது உறுப்பாக வரும். இதற்கு வண்ணகம், அடுக்கியல், முடுகியல் என பல பெயர்கள் உண்டு. இது ஏற்ற இறக்கங்கள் அற்ற ஒலி அளவைக் கொண்டிருப்பது. இது நான்கு அல்லது அதற்கு மேற்பட்ட சீர்களைக் கொண்ட அடிகளால் அமைந்திருக்கும். அராகங்கள், நான்கு தொடக்கம் எட்டு அடிகளைக் கொண்டவையாக அமைந்திருக்கலாம்.

எடுத்துக்காட்டுக்கள்
--------------------

குமரகுருபரரின் சிதம்பரச் செய்யுட்கோவையிற் காணும் அராகப்பகுதி ஒன்று. எல்லாமே நான்கு சீர்களைக் கொண்ட அடிகள் அமைந்த நான்கு அராகங்கள் வந்துள்ளன. 

  

கறைவிட முகவெரி கனல்விழி யொடுமிளிர்
பிறையெயி றொடுமிடல் பெறுபக டொடுமடல்
எறுழ்வலி யொடுமுரு மிடியென வருமொரு
மறலிய துயிர்கொள மலர்தரு கழலினை. ..............(1)

  

உலகமொ டுயிர்களு முலைதர வலம்வரும்
மலர்மகள் கொழுநனு மகபதி முதலிய
புலவரு மடிகளொர் புகலென முறையிட
அலைகடல் விடமுன மமுதுசெய் தருளினை. .........(2).

  

விசையிலே மிறைவியும் வெருவர விரசத
அசலம தசைதர வடல்புரி தசமுக
நிசிசரன் மணிமுடி நெறுநெறு நெறுவென
வசையில்பொன் மலரடி மணிவிர னிறுவினை. ........(3)

  

இலவிதழ் மதிநுத லிரதியோ டிரதம
துலைவற நடவிடு மொருவனும் வெருவர
அலைகட னெடுமுர சதிர்தர வெதிர்தரு
சிலைமத னனையடல் செயுநுதல் விழியினை. .........(4)
மைதிலி மொழி பேசும் தற்கால பிகார் மற்றும் ஜார்கண்ட் மாவட்டங்கள்
**விதேகம்** (Videha) (நேபாளி: विदेह) பிந்தைய வேத கால நாடுகளில் ஒன்றாகும். விதேக நாடு தற்கால இந்தியாவின் வடக்கு பிகார் - தெற்கு நேபாள எல்லையில் அமைந்திருந்தது. விதேக நாட்டின் தலைநகரம் மிதிலை நகரம் ஆகும். பிந்தைய வேத கால முடிவில், விதேக நாடு, வஜ்ஜி நாட்டின் பகுதியாக மாறி, முடிவில் மகதப் பேரரசில் இணைக்கப்பட்டது.விதேக நாட்டின் சிறப்பான மன்னர்களில் சனகன் முதன்மையானவர். மைதிலி மொழி விதேக நாட்டின் முதன்மை மொழியாகும்.

உபநிடதங்களில்
-------------

இராஜரிஷி சனகருக்கு உபதேசிக்கும் யாக்யவல்க்கியர்
உபநிடதங்களில் குறிப்பாக  பிரகதாரண்யக உபநிடதத்தில், விதேக நாட்டையும், அதன் மன்னன் சனகரின் பிரம்ம ஞானத்தை குறித்து விரிவாக விளக்கப்பட்டுள்ளது. யாக்யவல்க்கியர் போன்று வேதாந்த தத்துவத்தில் மிகப்புலமையுடைய இராஜரிஷியாக விளங்கியவர் விதேக நாட்டு மன்னர் சனகர்.  பல முனிவர்கள் விதேக மன்னரிடம் ஆத்ம ஞானம் மற்றும் பிரம்ம ஞானம் தொடர்பான ஐயங்களைக் கேட்டுச் செல்வர்.

இராமாயனத்தில்
-------------

வால்மீகி எழுதிய இராமாயண காவியத்தில் விதேக நாட்டையும், அதன் மன்னர் சனகரையும் குறிக்கப்பட்டுள்ளது. சனகரின் மகள் சீதையை, கோசல நாட்டு இளவரசன் இராமன் மணந்தார்.

மேற்கோள்கள்
-----------

1. ↑  Videha Ancient kingdom, India
2. ↑  H.C. Raychaudhuri (1972), pp. 70-76
3. ↑  Hem Chandra Raychaudhuri (1972), *Political History of Ancient India and Nepal*, Calcutta: University of Calcutta, pp.41–52
4. ↑  Michael Witzel (1989), *Tracing the Vedic dialects* in *Dialectes dans les litteratures Indo-Aryennes* ed. Colette Caillat, Paris, pages 13, 39-46, 141-143

* *The Geography of India: Sacred and Historic Places*. Britannica Educational Publishing. .
**சினேகா துபே** (**Sneha Dubey**) இந்திய வெளியுறவுப் பணி அதிகாரியான இவர் தற்போது ஐக்கிய நாடுகள் பொதுச் சபையில் இந்தியாவின் சார்பில் முதல் செயலராக பணிபுரிகிறார். 26 செப்டம்பர் 2021 அன்று ஐக்கிய நாடுகள் பொதுச் சபையில், இந்தியாவுக்கு எதிராக ஜம்மு காஷ்மீர் குறித்து தவறாகப் பேசிய பாகிஸ்தான் பிரதிநிதிக்கு பதிலாடியாக, சினேகா துபே, இந்தியாவின் உள்நாட்டு விவகாரத்தில் பாகிஸ்தான் தலையீடு செய்வதை கண்டித்தும், பாகிஸ்தான் தீவிரவாதிகளின் புகழிடமாக உள்ளதை உலக நாடுகளுக்கு தன் பேச்சின் மூலம் எடுத்துரைத்தார்.

வரலாறு
------

ஜார்கண்ட் மாநிலத்தை பூர்விகமாகக் கொண்ட சினேகா துபேயின் பெற்றோர்கள் தற்போது புணேவில் பணிபுரிகிறார்கள். கோவாயில் பள்ளிப்படிப்பை முடித்த சினேகா துபே, புணே நகரத்தில் உள்ள பெர்க்குசன் கல்லூரியில் இளகலை படிப்பை முடித்தார். பின்னர் புது தில்லி உள்ள ஜவகர்லால் நேரு பல்கலைக் கழகத்தில் முதுகலை படிப்பும், பன்னாட்டு படிப்பில் முதுதத்துவமாணி பட்டம் பெற்றார். 2011-ஆம் ஆண்டில் இந்தியக் குடியியல் பணிகள் தேர்வில் தேர்ச்சி பெற்ற சினேகா துபே 2012-ஆம் ஆண்டில் இந்திய வெளியுறவுப் பணிக்கு தேர்வானார்.
சினேகா துபே இந்திய வெளியுறவுத் துறை சார்பாக, 2013 முதல் 2014-ஆம் ஆண்டு வரை லத்தீன் அமெரிக்கா மற்றும் கரிபியன் நாடுகளுக்கான கீழ்நிலைச் செயலராக பணிபுரிந்தார். ஆகஸ்டு, 2014-ஆம் ஆண்டு முதல் ஸ்பெயின் நாட்டின் மாட்ரிட் நகரத்தில் இந்திய தூதரகத்தில் மூன்றாம் நிலை செயலராக பணிபுரிந்தார். தற்போது ஐக்கிய நாடுகள் பொதுச் சபையில் இந்தியாவின் சார்பில் முதல் செயலராக பணியாற்றுகிறார்.

மேற்கோள்கள்
-----------

1. ↑  Foreign Service
2. ↑  Sneha Dubey, the young diplomat who hit out at Pakistan for sheltering terrorists at UNGA
3. ↑  Who Is Sneha Dubey, the Diplomat Who Slammed Pakistan at the UN?

வெளி இணைப்புகள்
---------------

* ஐக்கிய நாடுகள் பொதுச் சபையில் சினேகா துபே ஆற்றிய உரை - காணொலி

|  |  |
| --- | --- |
|  |  இக்கட்டுரை விக்கி பெண்களை நேசிக்கிறது - தெற்காசியா 2021 திட்டம் மூலம் உருவாக்கப்பட்டது / விரிவாக்கப்பட்டது. |
ஆசுகவி சிந்நயச் செட்டியார்
**சிந்நயச் செட்டியார்** (1855 - 1900) பெரும்புலவர் என்று 19-ஆம் நூற்றாண்டில் புலவர்களால் புகழப்பெற்றவர். ஆசுகவி.

வாழ்க்கைச் சுருக்கம்
--------------------

சிந்நயச் செட்டியார் தேவகோட்டையில் "மேலவீடு' எனப்படும் செல்வக் குடும்பத்தில், மாற்றூர்க்கோயில் - உறையூர் பிரிவில், 1855-ஆம் ஆண்டு இலக்குமணன் செட்டியார்-லெட்சுமி ஆச்சிக்கு நான்காம் பிள்ளையாகப் பிறந்தார். இவரது அண்ணன்மார் மூன்று பேர். சிந்நயச் செட்டியாரின் மனைவி பெயர் மீனாட்சி. இவர்களின் ஒரே பிள்ளை காசி மூன்றாண்டுகளில் இறந்து போனது.

சிந்நயச் செட்டியாரின் குரு, தேவகோட்டை "வன்றொண்டர்' நாராயணன் செட்டியார். இந்த வன்றொண்டர், மகாவித்துவான் மீனாட்சிசுந்தரம் பிள்ளையின் மாணவர். சிந்நயச் செட்டியாரின் மானசீக குரு யாழ்ப்பாணம் ஆறுமுகநாவலர். "சிலேடைப் புலி' பிச்சுவையர், காரைக்குடி சிவபூசகர் சொக்கலிங்கம், இராமநாதபுரம் ரா.ராகவையங்கார் ஆகியோர் சிந்நயச் செட்டியாரின் மாணவர்கள்.

இவருடைய உருவத் தோற்றம் யாரையும் ஈர்க்கக் கூடியது. நல்ல சிவப்பு நிறம், விபூதி, ருத்ராட்சம் அணிந்து பஞ்சகச்ச மேலாடையில் சிவப்பழமாய்க் காட்சி அளிப்பார். கையில் எப்பொழுதும் ஓலைச்சுவடி இருக்கும். ரத்தினக் கம்பளத்தில் வீற்றிருப்பார்.

பாண்டித்துரைத் தேவர் சிந்நயச் செட்டியாரின் இனிய தோழர். இருவரும் அடிக்கடி சந்தித்து அளவளாவுவர். பாண்டித்துரைத் தேவர் நான்காம் தமிழ்ச் சங்கத்தை மதுரையில் நிறுவ முயன்றபோது, அவருக்கு உறுதுணையாக நின்றவர் சிந்நயச் செட்டியார்.

மகாவித்துவான் மீனாட்சிசுந்தரம் பிள்ளை, உ. வே. சாமிநாதய்யர் போன்றோர் இவரைப் பாராட்டியுள்ளனர். "வன்றொண்டர்" நாராயணன் செட்டியார், *தன் மாணவர்களில் ஆசுகவி பாடக்கூடியவர் சிந்நயச் செட்டியார் ஒருவரே* என்று தன்னிடம் கூறியதாக உ.வே.சா. தமது வாழ்க்கை வரலாற்றில் கூறியிருக்கிறார்.

மதுரை மீனாட்சி அம்மன் கோயில் திருப்பணி செய்த "வயிநாகரம்' குடும்பத்தைச் சேர்ந்த ராமநாதன் செட்டியார், தமது "கவிதைமலர்' என்ற நூலில், சிந்நயச் செட்டியாரைப் போற்றிப் பாடல் எழுதியுள்ளார்.

சேவைகள்
-------

திருவாரூரில் இவர் வாழ்ந்த காலத்தில் பதஞ்சலியும் வியாக்கிரபாதரும் பூஜை செய்த இடமான "வினமல்' என்ற திருத்தலத்தில் உள்ள சிவன் கோயிலைப் புதுப்பித்தார்.

இவரை, நகரத்தார் குருபீடமாகிய கோவிலூர் ஆதீனம் போற்றி இருக்கிறது. அக்காலத்தில் கோவிலூர் ஆதீனத்துக்குச் சொத்துகள் வாங்கியபொழுது சிந்நயச் செட்டியார் பெயரில் வாங்கி இருப்பது குறிப்பிடத்தக்கது.

திருவாமாத்தூர் வண்ணச்சரபம் தண்டபாணி சுவாமிகளை தேவகோட்டைக்கு அழைத்து வந்து, தேவகோட்டைச் சிவன் கோயிலில் உள்ள ஸ்ரீதண்டபாணி பேரில் பிள்ளைத்தமிழ் பாடச்செய்தார். வேலங்குடிக் கல்வெட்டில் இருந்து நகரத்தார் வரலாற்றை முதலில் எழுதி வெளியிட்டார்.

எழுதியுள்ள நூல்கள்
------------------

* மதுரை மீனாட்சி அம்மைப்பதிகம்
* நகரத்தார் வரலாறு
* திருவொற்றியூர்ப் புராணம்
* குன்றக்குடி மயின்மலைப் பிள்ளைத் தமிழ்
* தேவகோட்டை சிலம்பைப் பதிற்றுப்பத்து அந்தாதி
* இராமேசுரம் தேவைத் திரிபு அந்தாதி
* திருவண்ணாமலை அருணைச் சிலேடை வெண்பா
* காசி யமக அந்தாதி
* வெளிமுத்திப் புராணம்
* கும்பாபிஷேக மகிமை
* ஐம்பெரும் காப்பிய ஒப்பீடு
* கண்டனூர் மீனாட்சி அம்மை பாடல்

உசாத்துணை
---------

* வித்வத் சிகாமணி சிந்நயச் செட்டியார், அரு.சோமசுந்தரன், தினமணி, நவம்பர் 8, 2009
**மஹ்மூட் தர்வீஷ்** (*Mahmoud Darwish*) (மார்ச் 13, 1941 - ஆகஸ்ட் 9, 2008) ஒரு பாலஸ்தீன படைப்பிலக்கிய கர்த்தாவாவார்.

இவர் பலஸ்தீனத்தில் அக்றே என்ற நகருக்கு கிழக்கேயுள்ள பிந்வா என்ற கிராமத்தில் 1941 இல் பிறந்தார். அக்கிராமம் 1948 இஸ்ரேலியரால் அழிக்கப்பட பெற்றோருடன் லெபனானுக்குக் குடிபெயர்ந்தார். 1971 இல் இஸ்ரேலை விட்டு வெளியேறி கெய்ரோவில் வாழ்ந்தார். 1972 முதல் அவர் பெய்ரூத்தில் வாழ்ந்துவந்தார்.

பலஸ்தீன விடுதலை இயக்கத்தின் ஆராய்ச்சி நிலைய இயக்குநராக பல ஆண்டுகள் பணியாற்றியுள்ளார். ஜனரஞ்சக இசைக்கலைஞர்களுக்கு நிகரான பிரபலம் இவருக்கு இருப்பதாக கூறப்படுகிறது.

1969 இல் ஆசிய ஆபிரிக்க எழுத்தாளர் அமைப்பு இவருக்கு **தாமரை** விருது வழங்கி கௌரவித்தது.

இவரது முதல் கவிதைத்தொகுதியான **சிறகிழந்த பறவைகள்** 1960 இல் வெளிவந்தது.

வெளியிட்டுள்ள நூற்கள்
---------------------

* ஒலிவம் இலைகள் (1964)
* பலஸ்தீனத்திலிருந்து ஒரு காதலன் (1966)
* இரவின் முடிவு (1967)
* கலிலீயில் பறவைகள் இறக்கின்றன (1970)
* நான் உன்னை காதலிக்கிறேன் நான் உன்னை காதலிக்கவில்லை (1972)
* ஏழாவது தாக்குதல் (1975)
* திருமணங்கள் (1977)

தமிழில் இவருடைய படைப்புகள்
--------------------------

இவருடைய பல கவிதைகள் தமிழில் பலரால் மொழிபெயர்க்கப்பட்டிருக்கின்றன. பாலஸ்தீனக் கவிதைகள் என்ற தொகுப்பு நூலில் இவருடைய கவிதைகள் முக்கிய பங்கு வகிக்கின்றன. இந்நூலில் தர்வீஷின் கவிதைகளோடு சேர்த்து பல பாலஸ்தீனக் கவிஞர்களுடைய கவிதைகளும் மொழி பெயர்க்கப்பட்டிருந்தது.

எஸ்.வி.ராஜதுரை, வ.கீதா மொழிபெயர்த்து தொகுத்த "மண்ணும் சொல்லும் மூன்றாம் உலகக் கவிதைகள்" என்னும் நூலிலும் இவருடைய கவிதைகள் இடம் பெற்றிருக்கின்றன.

உயிர்மை பதிப்பகத்தினுடைய "நான் மடிந்து போவதைக் காணவே அவர்கள் விரும்புவர்" என்ற நூலில் தர்வீஷினுடைய கவிதைகள் மட்டுமே மொழிபெயர்க்கப்பட்டிருக்கின்றன.

வெளி இணைப்புக்கள்
-----------------

* Official website பரணிடப்பட்டது 2006-06-28 at the வந்தவழி இயந்திரம்
* Darwish biography பரணிடப்பட்டது 2006-05-29 at the வந்தவழி இயந்திரம்
* 2000 article on Darwish from the *Ramallah Journal*
* 2002 Article on Darwish from *The Progressive* பரணிடப்பட்டது 2011-09-27 at the வந்தவழி இயந்திரம்
* Short biography, two poems and one exerpt at *Fence* பரணிடப்பட்டது 2002-10-01 at the Library of Congress Web Archives
* Five Darwish poems at *Poemhunter.com*
* Seven Darwish poems at a Geocities fansite
**அரவிந்த் சிதம்பரம்** (*Aravindh Chithambaram*, பிறப்பு:11 செப்டம்பர் 1999) இந்திய சதுரங்க கிராண்ட்மாஸ்டர் ஆவார். இவர் 2018 மற்றும் 2019 இல் இரண்டு முறை இந்திய சதுரங்க வாகையாளாராவார்.

தனிப்பட்ட வாழ்க்கை
------------------

அரவிந்த் 1999ஆம் ஆண்டு திருநகரில் பிறந்தார். இவரின் மூன்று வயதில் இவரது தந்தை இறந்தார். அரவிந்த் சிதம்பரத்தின் தாயார் குடும்பத்தை பராமரிக்க ஆயுள் காப்பீட்டு நிறுவன முகவராக பணியாற்றினார். அரவிந்த் தொடர்ந்து மற்ற சிறுவர்களுடன் துடுப்பாட்டம் விளையாடியதால், இவரை வீட்டிற்குள் வைத்திருக்க அவரது தாத்தா இவருக்கு ஏழு வயதில் சதுரங்கம் கற்றுத் தந்தார்.

சதுரங்க வாழ்க்கை
----------------

அரவிந்த் 12 வயதில் 19 வயதிற்கு உட்பட்டோருக்கான இந்திய சதுரங்க வாகையாளாரானார். இவர் 14 வயதிற்கு உட்பட்டோருக்கான உலக சதுரங்க விளையாட்டில் இரண்டாவது இடத்தைப் பெற்றார். 

2013 இல் சென்னை கிராண்ட்மாஸ்டர் சர்வதேச ஓபனில் 2728 ஈலோ செயல்திறன் மதிப்பீட்டு அளவில் விளையாடி , 9/11புள்ளிகள் பெற்று, தனது முதல் பெரிய போட்டியில் வென்றார். இந்தபோட்டியில் நான்கு கிராண்ட்மாஸ்டர்கள் மற்றும் இரண்டு சர்வதேச மாஸ்டர்களை தோற்கடித்தார்.  இந்த முடிவு இவருக்கு முதல் கிராண்ட்மாஸ்டர் நெறியைப்பெற்றுத் தந்தது ; அந்த நேரத்தில் இவர் தனது சர்வதேச மாஸ்டர் விதிமுறைகளை அடையவில்லை. 

அவர் 2014 இல் தனது சர்வதேச மாஸ்டர் பட்டத்தையும் 2015 இல் அவரது கிராண்ட்மாஸ்டர் பட்டத்தையும் பெற்றார்.  

பெப்ரவரி 2018 இல், அவர் ஏரோஃப்ளாட் ஓபனில் பங்கேற்றார். 5/9 (+3–2 = 4) புள்ளிகள் பெற்று , தொண்ணூற்று இரண்டு போட்டியாளர்கள் பங்குபெற்ற இப்போட்டியில் இருபத்தி ஆறாவது இடத்தைப் பெற்றார் .

மேற்கோள்கள்
-----------

1. ↑  IM title application (PDF). FIDE.
2. ↑  GM title application (PDF). FIDE.
3. 1 2  Kulkarni, Abhijeet (29 November 2013). "Meet India's newest chess star Aravind Chithambaram". *Firstpost*.
4. 1 2  Kumar, P. K. Ajith (28 November 2013). "Aravindh Chithambaram: An exciting prospect". *தி இந்து*.
5. ↑  1st quarter Presidential Board Meeting, Khanty-Mansiysk, RUS, 29 March - 1 April 2014 FIDE
6. ↑  1st quarter Presidential Board Meeting, 26-29 April 2015, Chengdu, CHN FIDE
7. ↑  Staff writer(s) (28 February 2018). "Aeroflot Open 2018 A: Aravindh Chithambaram Vr". Chess Results.
8. ↑  Staff writer(s) (28 February 2018). "Aeroflot Open 2018 A". Chess Results.

குறிப்புகள்
-----------

* Aravindh Chithambaram player profile and games at Chessgames.com
* Aravindh Chithambaram rating card at FIDE

வெளி இணைப்புகள்
---------------

*
இயன் ஆண்ட்ரூ ஹீலி
**இயன் ஆண்ட்ரூ ஹீலி** (Ian Andrew Healy பிறப்பு: ஏப்ரல் 30, 1964) ஓர் ஆஸ்திரேலிய துடுப்பாட்ட அணியின் முன்னாள் வீரர் ஆவார்.இவர் ஆத்திரேலியத் துடுப்பாட்ட அணிக்காக தேர்வுத் துடுப்பாட்டம் மற்றும் ஒருநாள் பன்னாட்டுத் துடுப்பாட்டப் போட்டிகளில் விளையாடினார். 119 தேர்வுத் துடுப்பாட்டப் போட்டிகளில் விளையாடி 4,356 ஓட்டங்களை எடுத்துள்ளார். அதில் அதிகபட்சமாக இறுதிவரை ஆட்டமிழக்காமல் 161\* எடுத்துள்ளார். இவரது மட்டையாட்ட சராசரி 27.39 ஆகும். 168 ஒருநாள் பன்னாட்டுத் துடுப்பாட்டப் போட்டிகளில் விளையாடி 1764 ஓட்டங்களை 21.00 எனும் சராசரியில் எடுத்துள்ள இவரது அதிகபட்ச ஓட்டம் 56 ஓட்டங்கள் எடுத்தது ஆகும்.இவரது மேலும் இவர் 189 முதல் தரத் துடுப்பாட்டப் போட்டிகளில் விளையாடி 8341 ஓட்டங்களை 30.22 எனும் சராசரியில் எடுத்தார். இவர் அதிகபட்சமாக இறுதிவரை ஆட்டமிழக்காமல் 161\* ஓட்டங்களை எடுத்தார். 212 பட்டியல் அ போட்டிகளிலும் விளையாடி 2,183 ஓட்டங்களை 20.99 எனும் சராசரியில் எடுத்த இவர் அதிகபட்சமாக 56 ஓட்டங்களை எடுத்தார்.இழப்புக் கவைப்பாளராகவும் மட்டையாளராகவும் இவர் துடுப்பாட்டம் விளையாடினார்.

ஆரம்ப நாட்களில்
---------------

பிரிஸ்பேன் புறநகர்ப் பகுதியான ஸ்பிரிங் ஹில்லில் பிறந்த ஹீலி பிரிஸ்பேன் மாநில உயர்நிலைப் பள்ளியில் கல்வி கற்றார். 1972 ஆம் ஆண்டில் சிறிய நகரமான பிலோலாவுக்கு வடக்கே, அவரது தந்தை வங்கி மேலாளராக பணியில் மாற்றப்பட்டதன் காரணமாக ஹீலியும் அவரது குடும்பத்தினரும் 600 கிலோமீட்டர்கள் (370 mi) கடந்து இடம் பெயர்ந்தனர். ராட் மார்ஷ் ஹீலியை இழப்புக் கவனிப்பாளராக விளையாடுமாறு தூண்டினார். இருந்தபோதிலும் இவர் கூடைப்பந்து, கால்பந்து, ஸ்குவாஷ் மற்றும் ரக்பி லீக் ஆகியவற்றிலும் விளையாடினார்.  அவர் குயின்ஸ்லாந்து 11 வயதுக்குட்பட்ட துடுப்பாட்ட அணியைப் பிரதிநிதித்துவப்படுத்தினார். அணியின் இழப்புக் கவனிப்பாளரான ஜான் மக்லீன் அவருக்கு சில சிறப்புப் பயிற்சியைக் கொடுத்தார், இது அவரது துடுப்பாட்ட வாழ்க்கைக்கு மேலும் உத்வேகம் அளித்தது. 

நகரத்தில் அவரது பிற்காலத்தில், ஹீலி தன்னை விட வயதில் பெரியவர்களுடன் விளையாடினார், இது அவரது துடுப்பாட்ட வாழ்க்கைக்கு உதவியது.  தனது 17 ஆம் வயதில் தனது குடும்பத்தினருடன் பிரிஸ்பேனுக்குத் திரும்பிய அவர் பிரிஸ்பேன் மாநில உயர்நிலைப் பள்ளி 1 வது லெவன் மற்றும் 1 வது XV க்காகவும் விளையாடினார், பின்னர் 1982 ஆம் ஆண்டில் பிரிஸ்பேனின் வடக்கு புறநகர் துடுப்பாட்ட சங்கத்தில் சேர்ந்தார். ஒரு சிறப்பு மாற்று துடுப்பாட்ட வீரராக குயின்ஸ்லாந்து கோல்ட்ஸ் அணிக்காக மூன்று போட்டிகளில் கலந்து கொண்ட பிறகு, ஹீலி 1986-87ல் காயமடைந்த பீட்டர் ஆண்டர்சனுக்கு மாற்றாக தனது முதல் தரத் துடுப்பாட்டப் போட்டிகளில் அறிமுகமானார்.

குடும்பம்
---------

ஹீலிக்கு, கென், கிரெக் எனும் இரண்டு சகோதரர்களும் கிம் எனும் ஒரு சகோதரியும் உள்ளனர். கென் 1990 ஆம் ஆண்டில் குயின்ஸ்லாந்துக்காக ஒரு ஷெஃபீல்ட் ஷீல்ட் போட்டித் தொடரில் 1991 ஆம் ஆண்டில் பட்டியல்- அ போட்டியில் அறிமுகமானார். ஹெலன் எனவரை மணந்த இவருக்கு எம்மா மற்றும் லாரா என்ற இரண்டு மகள்கள் உள்ளனர், ஒரு மகன் டாம். அவரது மருமகள் அலிஸா ஹீலி இழப்புக் கவனிப்பாளராக ஆஸ்திரேலியா பெண்கள் தேசிய துடுப்பாட்ட அணியில் விளையாடினார்.அலிஸா தனது குழந்தை பருவ நண்பரான ஆஸ்திரேலிய வேகப்பந்து வீச்சாளர் மிட்செல் ஸ்டார்க்கை ஏப்ரல் 2016 இல் திருமணம் செய்து கொண்டார்.

சான்றுகள்
---------

1. ↑  *Wisden 1994 edition*: Ian Healy cricketer of the year.
2. 1 2  Cricinfo: Ian Healy.
**பொன்னையா** (1804 - 1864) பரதநாட்டிய தஞ்சை நால்வருள் ஒருவர். சிறந்த இயலிசைப் புலவராகவும், நாட்டிய ஆசிரியராகவும் விளங்கியவர். இவர் "பரதநாட்டியத்தை கச்சேரி பாணியில் எந்த இடத்திலும் எப்பொழுதும் நடத்தக் கூடிய முறைகளை வகுத்தார். அதற்காக ஆழ்ந்த ஆராய்ச்சிகளையும் செய்தார். இன்றைக்கு ஆரம்பப்பாடமாக சரளி, ஜண்டை வரிசைகளை வகுத்த சிறப்புடன் நாட்டியத்திற்கும் ஆரம்பப்பாடமாக அடவுகள் பத்து என்று வகுத்த பெருமை பொன்னையாவிற்கு உரியது."

வாழ்க்கைக் குறிப்பு
-------------------

பொன்னையா தஞ்சாவூர் சுப்பராயன் என்பவரின் இரண்டாவது மகனாவார். இவருடன் கூடப் பிறந்தவர்கள் சின்னையா, சிவானந்தம், வடிவேலு ஆகியோர். தமிழ், தெலுங்கு, சமக்கிருத மொழிகளில் தேர்ச்சி பெற்றார். இசை மும்மூர்த்திகளில் ஒருவரான முத்துசுவாமி தீட்சிதரிடம் இசைப் பயிற்சி பெற்றார். சகோதரர்கள் நால்வருக்கும் சரபோசி மன்னர் முன்னிலையில் இசை அரங்கேற்றம் நடைபெற்றது.

மேற்கோள்கள்
-----------

1. ↑  "பரத நாட்டியம் - சில குறிப்புகள் - 1". 2016-03-05 அன்று மூலம் பரணிடப்பட்டது. 2014-08-29 அன்று பார்க்கப்பட்டது.
2. ↑  தஞ்சை நால்வர் – பொன்னையா, முனைவர் செ.கற்பகம்